મહેસાણાની કોમલ પટેલે ગણિતના વિષય સાથે પ્રથમ પ્રયત્નમાં જ યુપીએસસી પરીક્ષા પાસ કરીને ગુજરાતને ગૌરવ અપાવ્યું છે. ગુજરાતમાં લગભગ 25 વર્ષ પછી ગણિતના વિષય સાથે કોઇએ પરીક્ષા પાસ કરી છે. યુપીએસસીની વર્ષ 2015માં લેવાયેલી પરીક્ષાના પરિણામમાં ગુજરાતમાંથી કુલ 12 ઉમેદવારો પાસ થયા છે. જેમાં સાબરકાંઠાનો રવીન્દ્ર પટેલે ઓલ ઇન્ડિયામાં 176 રેન્ક મેળવીને ગુજરાતમાં પ્રથમ આવ્યો છે. તો મિકેનિકલ એન્જિનિયર તેજસ પરમારે ગુજરાતી સાહિત્ય સાથે સિવિલ સર્વિસિસની પરીક્ષા ઉત્તીર્ણ કરી છે.